Сёлета, як вядома, Дзень беларускага пісьменства праходзіў у дваццаты раз, і ў якасці сталіцы свята быў абраны Быхаў. I — невыпадкова: менавіта з гэтай зямлёй звязана гісторыя аднаго з самых значных помнікаў беларускага летапісання пачатку ХVII стагоддзя — Баркулабаўскага летапісу. Тут таксама ў розныя часы жылі і тварылі вядомыя вучоныя, царкоўныя і грамадскія дзеячы Мілецій Сматрыцкі і Лаўрэнцій Зізаній, пісьменнікі, паэты і літаратуразнаўцы Міхась Мушынскі, Iван Баранкевіч, Міхась Пазнякоў, Васіль Ткачоў, Барыс Стральцоў.